הפיגוע באוו

ב-5 ביוני 2022, התרחש פיגוע המוני תוך ירי ופיצוץ מטעני חבלה בכנסייה הקתולית בעיר אוו במדינת אונדו, ניגריה. בפיגוע נהרגו לפחות 40 בני אדם ויותר מ-60 נפצעו. הרשויות הפדרליות הניגריות חושדות שהפיגוע והטבח בוצעו על ידי המדינה האסלאמית-מחוז מערב אפריקה.

== רקע ==
מדינת אונדו היא מדינה שלווה יחסית בדרום מערב ניגריה. בזמן ששאר חלקי המדינה<ref name="BBC"></ref> סובלים מעימותים בעצימות נמוכה, כולל התקוממות ג'יהאדיסטית של בוקו חראם בעיקר בצפון מזרח ניגריה, וסכסוך עם שודדים בצפון מערב. שני הסכסוכים נמשכו למעלה מעשור. בשנת 2021 החל מרד נפרד, בדרגה נמוכה בדרום מזרח ניגריה בראשות תנועת הילידים של ביאפרה. עלייה באלימות בין חקלאים ונוודים במדינת אונדו נרשמה לפני הטבח. במהלך שנת 2021 הממשלה העבירה חוקים המגבילים את המרעה.<ref></ref>

== המתקפה ==
המתקפה החלה בסביבות השעה 11:30 (GMT+1) והתרחשה בכנסייה הקתולית של פרנסיס קסבייר הקדוש בנפת אוו כאשר המתפללים השתתפו במיסה וחגגו את חג פנטקוסט.<ref name="vang"></ref> קבוצה של חמושים נכנסה לכנסייה כשהם מחופשים לבני הקהילה, הם נשאו תיקים שבהם הוסלקו רובים ותת מקלעים. קבוצה אחרת תפסה עמדות מחוץ לכנסייה. מטעני חבלה מאולתרים הופעלו מחוץ לכנסייה ושתי הקבוצות החלו לירות על מתפללים.<ref name="vang" /> אלה שמחוץ לכנסייה ירו ישירות לתוכה בעוד אלו המחופשים לבני הקהילה ירו מבפנים, הם פגעו בנער שמכר ממתקים בכניסה<ref></ref><ref></ref> ובמתפללים שניסו להגיע לשתי היציאות. הכניסה הראשית ננעלה<ref name=":3"></ref> והחמושים שהיו בפנים ירו על כל מי שזז. גם עוברי אורח ברחוב נפגעו מכדורים.<ref></ref> בסרטונים שצולמו בתוך הכנסייה נראו גופות של הקורבנות שוכבות בשלוליות דם על הרצפה.<ref name="satanic"></ref><ref></ref> לאחר המתקפה החמושים נמלטו באמצעות רכב מסוג ניסן סאני גנוב.<ref name="vang" />

כומר ששרד את הטבח אמר שהפיגוע התרחש כאשר המיסה והתפילות עמדות להסתיים. "אפילו ביקשתי מהמתפללים להתחיל לצאת, בשלב זה התחלנו לשמוע יריות מזוויות שונות. התחבאנו בתוך הכנסייה, כמה אנשים עוד הספיקו לעזוב את הכנסייה כשהחל הפיגוע. הסתגרנו בכנסייה למשך 20 דקות. כששמענו שהתוקפים עזבו, פתחנו את הכנסייה והבהלנו את הקורבנות לבית החולים."<ref></ref> כומר אחר שעזב את הבניין לפני הפיגוע ספר שניצולים שרצו החוצה עצרו אותו ואמרו לו שבתוך הכנסייה התרחש טבח.<ref></ref>

עד נוסף אמר שהוא ראה וספר חמישה חמושים שביצעו את הפיגוע בתוך הכנסייה. בפיגוע נהרגו שני שוטרי כוחות הביטחון.<ref></ref>

== נפגעים ==
הנזק בתוך הכנסייה לאחר הפיגוע
בני משפחות הנפגעים בפיגוע מחפשים את בני משפחותיהם בבית החולים הקתולי סנט לואיס, שבעיר אוו, ניגריה
ב-7 ביוני, הסוכנות הלאומית לניהול אירועי חירום של ניגריה (NEMA), דיווחה, שלפחות 22 גופות מהמתקפה הגיעו לחדר המתים של בית החולים המקומי, כולל שני ילדים.<ref name=":5"></ref> בנוסף, הגיעו לבית החולים גם 58 פצועים.<ref></ref><ref name=":6"></ref> גופות רבות שנמצאו בכנסייה נלקחו על ידי בני משפחותיהם לקבורה פרטית בבית, עובדה המעידה על כך שמספר ההרוגים היה גבוה יותר.<ref name=":5" /> ב-9 ביוני תיקנה הממשלה את הדיווח והודיעה שמספר ההרוגים עלה ל-40 לפחות, וש-61 פצועים נמצאו עדיין בבית החולים.<ref name=":6" /><ref></ref> הדיווח אישר שלפחות חמישה ילדים נהרגו בפיגוע.<ref></ref>

עדים וסוכנויות הידיעות העריכו את מספר ההרוגים יותר מ-50. הפוליטיקאי המקומי אדלגבה טימיליין אמר שהיו יותר מ-50 הרוגים כולל ילדים, בעוד שמקורות אחרים העריכו שמספר ההרוגים היה גבוה יותר.<ref name=":0"></ref><ref></ref> אחד הרופאים דיווח שלפחות 50 גופות נמצאו.<ref></ref><ref></ref> טימיליין אמר גם שהכומר נחטף, דבר שהכנסייה של מדינת אונדו הכחישה.<ref></ref><ref></ref> מנהיג הרוב בבית הנבחרים של מדינת אונדו, Oluwole Ogunmolasuyi, שביקר באתר הפיגוע ספר לפחות 20 הרוגים והעריך את מניין ההרוגים בין 70 ל-100.<ref></ref> הרופאים אמרו לכתבים שהפיגוע היה אירוע רב-נפגעים ובתי החולים המקומיים היו מוצפים בקורבנות.<ref name=":4"></ref> חדשות ABC ציטטו מקור עלום שם שדיווח שיש גופות של 82 קורבנות המאוחסנות בחדר המתים המקומי בעוד שמקור אחר עדכן על הערכת המודיעין האמריקאית האחרונה שהעריך את מספר ההרוגים מעל 80.<ref></ref>

== אחרית דבר ==
מושל מדינת אונדו, רותימי אקרדולו , ביטל את נסיעתו לאבוג'ה בירת ניגריה ונסע לזירת הפיגוע;<ref></ref> הוא כינה את הפיגוע "שפל ושטני", וכן גם "יום ראשון השחור באוו".<ref></ref> אקרדולו נשבע "מתחייב לנצל כל משאב זמין כדי לצוד את התוקפים האלה ולגרום להם לשלם". נשיא ניגריה, מוחמדו בוהארי, גינה את הטבח ואמר כי מדובר ב"מתקפה מתועבת על מתפללים".<ref name=":1"></ref> האפיפיור פרנציסקוס התפלל לזכר הקורבנות ש"נפגעו בכאב ברגע של שמחה וחגיגה".<ref name=":1" /> ארגון הילידים של ביאפרה, השואף להחיות את מדינת איגבו הבדלנית ביאפרה, כינה את הפיגוע כפעולה "בלתי מתקבלת על הדעת" וכפיגוע טרור איסלאמי, וטען כי "הנוצרים צריכים להפסיק את תלותם בממשלת ניגריה". נציג הארגון אמר כי קבוצות בדלניות מביאפרה צריכות להגן על כנסיות בדרום ניגריה.<ref></ref>

הטבח התקבל בהלם בציבור הניגרי. התגובה של הנשיא בוהארי ומפלגת הקונגרס זכו לביקורת על כך שפעולותיו כנגד הטרור בלתי מספקות. בוהארי עורר מחלוקת לאחר שנתפס מארח במסיבה את חברי APC שעות לאחר הפיגוע.<ref></ref> יחידת המשמר הלאומי אמוטקון של 6 מדינות דרום מערב ניגריה, הודיע על פריסת כוחותיה להגנה על כנסיות ומסגדים במדינת אונדו החל מתאריך 12 ביוני 2022.<ref></ref>

הלוויה ממלכתית לקורבנות הפיגוע אורגנה והתקיימה על ידי הרשויות הניגריות בתאריך 17 ביוני 2022. בעת המיסה בכנסייה, הבטיח מושל מדינת אונדו, אקרדולו, לשפר את המצב הביטחוני במדינה והודה כי הוא נושא באחריות לאי מתן אבטחה מספקת.<ref name=":8"></ref><ref></ref> הבישוף ג'וד ארוגונדה מתח ביקורת על נשיא ניגריה בוהארי על כך שהבטחות אנשיו הן "הבטחות ריקות" כי הם לא מצליחים לשמור על הביטחון ולמנוע טרור. הוא אמר לבאי הלוויות שהם צריכים "לתבוע את המדינה על כך שאינה פוגעת בהורסים אותה".<ref name=":7"></ref> הבישוף עמנואל באדג'ו דרש מהממשלה "להתעורר, לקום ולפעול כדי להבטיח חיים בכל רחבי ניגריה".<ref name=":8" />

== אשמה ==
נכון לתאריך 19 ביוני 2022, אף קבוצה עדיין לא לקחה אחריות על הפיגוע,<ref name=":2"></ref> והרשויות או פקידי הממשל לא האשימו איש; תושבי אוו רבים בני הקבוצה האתנית יורובה האשימו את חברי קבוצות הרועים האוסה והפולאני בשיתוף פעולה עם התוקפים.<ref></ref> המשטרה מצאה בזירה שלושה מטעני חבלה מאולתרים שלא התפוצצו, כמו גם מספר כדורים של רובה סער רוסי מסוג AK-47 (קלצ'ניקוב).<ref></ref><ref></ref>

הממשלה הפדרלית של ניגריה זיהתה את ארגון המדינה האסלאמית - מחוז מערב אפריקה (ISWAP) כמי שעומד מאחורי המתקפה ב-9 ביוני 2022. שר הפנים ראוף ארגבסולה הצהיר כי כוחות הביטחון החלו במרדף אחר האשמים. זקנים מקומיים, כולל מלך אוו, קאבייסי, ניסו להרגיע את הכעס בקרב תושבי העיר לאחר הטבח, כדי למנוע פעולות תגמול.<ref></ref><ref name="abuja1"></ref> עם זאת, אקרדולו הטיל ספק בהצהרת הממשל הפדרלי, וקבע כי היא "נמהרת מדי" מכיוון ש-ISWAP עדיין נוטה לקחת אחריות על התקפותיה הרצחניות.<ref></ref><ref></ref><ref></ref>

== ראו גם==
* אוו (ניגריה)
* ניגריה
* מרד בוקו חראם

== קישורים חיצוניים ==
* 
* 
* 
* 
* 
* 
* 
* 
* 
* 

== הערות שוליים ==

קטגוריה:פיגועי טרור באפריקה
קטגוריה:אפריקה: פיגועי טרור אסלאמי
קטגוריה:פעולות טרור ב-2022
קטגוריה:המדינה האסלאמית: פיגועים באפריקה
קטגוריה:ניגריה: היסטוריה